
Vyhlásenie voľby kandidáta na dekana  
Fakulty prírodných vied a informatiky Univerzity Konštantína Filozofa v Nitre 
na funkčné obdobie od 3.7.2026 do 2.7.2030

[bookmark: _Hlk149070041]Akademický senát Fakulty prírodných vied a informatiky Univerzity Konštantína Filozofa v Nitre podľa Zásad voľby kandidáta na dekana a prijatia návrhu na odvolanie dekana, schválených dňa 6. októbra 2025, vyhlasuje voľbu kandidáta na funkciu dekana FPVaI UKF v Nitre na funkčné obdobie od 3.7.2026 do 2.7.2030. 

Voľba kandidáta na dekana  sa uskutoční dňa
25. marca (streda) 2026.
							 
Harmonogram: 

12. január (pondelok) 2026 – vyhlásenie voľby kandidáta na dekana
13. január (utorok) 2026 – 27. február (piatok) 2026 do 12.00 hod. – predkladanie návrhov na kandidáta na dekana 
Návrh na kandidáta na dekana FPVaI UKF v Nitre môže podať každý člen akademickej obce UKF v Nitre. Návrhy na kandidáta na dekana sa podávajú neanonymne v písomnej forme, prostredníctvom návrhového lístka v zalepenej obálke s označením: „Návrh na kandidáta na dekana FPVaI – neotvárať“ prostredníctvom podateľne UKF, predsedníčke AS FPVaI  UKF v Nitre RNDr. Hilde Kramárekovej, PhD. (Katedra geografie, geoinformatiky a regionálneho rozvoja FPVaI, Tr. A. Hlinku 1,  949 01 Nitra) tak, aby bol doručený najneskôr do konca lehoty na predkladanie návrhov. Na návrhy doručené po tomto termíne sa neprihliada. 
Návrh na kandidáta na dekana musí obsahovať náležitosti podľa priloženého vzoru, ktorý je prílohou tohto vyhlásenia.
6. marec (piatok) 2026 do 12.00 hod. – doručenie písomného súhlasu s kandidatúrou a pracovného životopisu predsedníčke AS FPVaI
Navrhnutí kandidáti musia poskytnúť súhlas s kandidatúrou po predchádzajúcom splnení podmienok podľa Zásad voľby kandidáta na dekana a prijatia návrhu na odvolanie dekana. Člen AS fakulty nemôže kandidovať vo voľbe počas výkonu funkcie člena AS fakulty.
9. marec (pondelok) 2026 - zverejnenie volebnej listiny kandidátov na dekana na webovom sídle FPVaI a UKF
25. marec (streda) 2026 - voľba kandidáta na dekana 
10.00 hod. -  verejné vypočutie kandidátov na dekana na zasadnutí volebného zhromaždenia, na ktorom predstavia návrh stratégie rozvoja fakulty v miestnosti P2 (Tr. A. Hlinku 1, Nitra). 
13.00 hod. - zasadnutie členov volebného zhromaždenia a realizácia voľby, ktorá sa uskutoční postupom určeným podľa Zásad voľby kandidáta na dekana a prijatia návrhu na odvolanie dekana v Sieni UKF (Tr. A. Hlinku 1, Nitra). 
26. marec (štvrtok) 2026 – zverejnenie výsledku voľby kandidáta na dekana na webovom sídle fakulty a univerzity.

Nitra, 24.11.2025                                                                                              
                                                                                                             RNDr. Hilda Kramáreková, PhD.
                                                                                                           predsedníčka AS FPVaI UKF v Nitre

